L 111/50 Den Europæiske Unions Tidende 23.4.2013 RÅDETS AFGØRELSE 2013/182/FUSP af 22. april 2013 om ændring af afgørelse 2011/137/FUSP om restriktive foranstaltninger på baggrund af situationen i Libyen RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 29, og ud fra følgende betragtninger: (1) Den 28. februar 2011 vedtog Rådet afgørelse 2011/137/FUSP (). (2) I overensstemmelse med artikel 12, stk. 2, i afgørelse 2011/137/FUSP har Rådet foretaget en fuldstændig revi- sion af listen over personer og enheder i bilag II og IV til den nævnte afgørelse og har konkluderet, at én person ikke længere bør være omfattet af de restriktive foranstaltninger i den nævnte afgørelse. (3) — FN's Sikkerhedsråd vedtog den 14. marts 2013 resolution 2095 (2013), der ændrer den våbenembargo, der er pålagt ved punkt 9, litra a), i resolution 1970 (2011) og yderligere uddybet ved punkt 13, litra a), i resolution 2009 (2011). (4) — Afgørelse 2011/137/FUSP bør ændres i overensstem- melse hermed — VEDTAGET DENNE AFGØRELSE: Artikel 1 Afgørelse 2011/137/FUSP ændres således: Artikel 2 affattes således: »Artikel 2 1. — Artikel 1 finder ikke anvendelse på a) levering, salg eller overførsel af militært udstyr, der ikke er bestemt til at dræbe, eller af udstyr, der kan anvendes til intern undertrykkelse, men som udelukkende er til huma- nitær brug eller beskyttelsesbrug b) levering af teknisk bistand, uddannelse eller anden bistand, herunder personale, i forbindelse med sådant udstyr c) levering af finansiel bistand i forbindelse med sådant udstyr. 2. —Artikel 1 finder ikke anvendelse på a) levering, salg eller overførsel af våben og tilknyttet mate- riel () EUT L 58 af 3.3.2011, s. 53. b) levering af teknisk bistand, uddannelse eller anden bistand, herunder personale, i forbindelse med sådant udstyr c) levering af finansiel bistand i forbindelse med sådant udstyr som på forhånd er godkendt af det udvalg, der er nedsat i henhold til punkt 24 i UNSCR 1970 (2011) (»udvalget«). 3. —Artikel 1 finder ikke anvendelse på levering, salg eller overførsel af beskyttelsesbeklædning, herunder skudsikre veste og militærhjelme, der midlertidigt eksporteres til Libyen udelukkende til personlig brug for personel fra FN eller fra Unionen eller dets medlemsstater, repræsentanter for medierne, humanitært hjælpepersonale, ulandsfrivillige og tilknyttet personale. 4. —Artikel 1 finder ikke anvendelse på levering, salg eller overførsel af militært udstyr, der ikke er bestemt til at dræbe, og som udelukkende er bestemt til sikkerhed og støtte til nedrustning til den libyske regering. 5. —Artikel finder ikke anvendelse på teknisk bistand, uddannelse eller finansiel og anden bistand, der udelukkende er bestemt til sikkerhed og støtte til nedrustning til den libyske regering. 6. — Artikel 1 finder ikke anvendelse på a) levering, salg eller overførsel af våben og tilknyttet mate- riel, der udelukkende er bestemt til sikkerhed og støtte til nedrustning til den libyske regering b) levering, salg eller overførsel af små våben, lette våben og alt dertil knyttet materiel, midlertidigt eksporteret til Libyen udelukkende til brug for FN-personel, repræsen- tanter for medierne, humanitært hjælpepersonale, ulands- frivillige og tilknyttet personale som udvalget på forhånd er blevet underrettet om, medmindre udvalget træffer en negativ afgørelse inden fem arbejdsdage fra en sådan underretning.« Artikel 2 Bilag II og IV til afgørelse 2011/137/FUSP ændres som anført i bilaget til nærværende afgørelse.